08/08/2011 | Administración LocalMunicipal
A Laracha
Expropiación urbanística de parcelas afectadas polo sistema xeral de Paseo Marítimo en Caión, 2ª fase

A Xunta de Goberno Local en sesión ordinaria de 26 de xullo de 2011, adoptou entre outros o seguinte acordo: PRIMEIRO.- Estimar as alegacións cos números de rexistro de entrada que se dirán e cos efectos que se sinalan en cada caso: • Número de rexistro 2403 do 13 de maio de 2011 presentada por Dolores e José Manuel Bazán Morgade, en relación coa a parcela 179 do polígono 170, manifestando: desconformidade coa denominación de monte baixo atribuída á parcela de referencia, subliñando que dita finca debe ser considerada como labradío tal e como consta no título de propiedade e tal e como foi valorada a parcela 169 do polígono 170 na 1ª fase da expropiación. MOTIVO: os terreos taxaranse segundo o estado no momento ao que deba de entenderse referida a valoración e, na data de visita ao campo apreciouse que se atopa en estado silvestre, incultas, infestadas de silvas e fentos,.; non obstante, a situación puido ser transitoria dun determinado ano máis cando estando prevista a expropiación, moitas das fincas deixaron de traballarse, polo que, sen prexuízo de cómo aparece no catastro (matorral) se fai referencia aos usos sinalados no título de propiedade para proceder a valorar os bens afectados por ser mais ventaxoso este criterio para os afectados tal e como solicitan, razón pola que se acordar valorar a parcela a labradío a 4,69 euros/m². SEGUNDO.- Estimar/desestimar parcialmente as alegacións cos números de rexistro de entrada que se dirán e cos efectos que se sinalan en cada caso: • Número de rexistro 2422 do 16 de maio de 2011 e 2548 de 23 de maio de 2001 presentadas por Jesús Calvete Lista en relación coa parcela 860 do polígono 170, manifestando: a súa desconformidade coa superficie a expropiar en tanto que parte da superficie da parcela 409 é da súa propiedade tal e como consta no informe do enxeñeiro técnico agrícola, Birgitta Lucia Veronica Colome Delgado, no expediente formado para acadar o mutuo acordo expropiatorio coa Demarcación de Costas do Estado; e oposición ao xusto prezo. - Desestimar en canto ao pago segundo o prezo que di ter asinado a nai no 2006 xa que: non aporta o documento de compromiso; no B. O. E. de 22 de agosto de 2006, no que publicouse a resolución de data 19 de xullo de 2006 que abre a información pública do expediente de expropiación forzosa dos terreos necesarios para a execución do proxecto de “Senda Peonil do Borde da Praia de Caión”, da Dirección General de Costas do Ministerio de Medio Ambiente, e na que aparece a relación dos propietarios que subscribiron o compromiso de venda de mutuo acordo, non aparece María Lista López nin a parcela 860 do polígono 170; en todo caso de existir o compromiso a reclamación debería dirixila á Dirección General de Costas do Ministerio de Medio Ambiente. - Estimar en canto á maior superficie solicitada, en tanto que a finca 404 foi expropiada en 2727 m² pola Dirección General de Costas do Ministerio de Medio Ambiente, segundo consta na Resolución que abre a exposición pública do expediente de expropiación forzosa dos terreos necesarios para a execución do proxecto de “Senda peonil da praia de Caión” en relación cos propietarios que subscribiron o compromiso de venda de mutuo acordo (anuncio publicado no BOE de 22/08/2006), non obstante da documentación que consta no expediente e que aporta o interesado se desprende que inicialmente a parcela 404 foi considerada cunha superficie de expropiación de 3189 m² mentres que ao fin expropiáronse 2727 m² xa que a diferenza atópase na finca 860, polo que cómpre redactar nova folla de aprecio na que conste a superficie afectada de 1048 m². TERCEIRO.- Notifica-lo presente acordo aos interesados titulares de bens e dereitos que figuran a continuación, debendo presentar (sen prexuízo do que se dirá no apartado sexto do presente acordo), certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas: CUARTO.- Entender aceptada a valoración e determinado o prezo xusto definitivamente e de conformidade dos interesados que non formularon oposición no prazo de vinte días sinalado. QUINTO.- Publicar o presente acordo no BOP co fin de que xurda os efectos previstos no artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación. SEXTO.- Poñer novamente de manifesto a conveniencia de presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas. SÉTIMO.- Notificar aos interesados que a data na que se procederá a levantar as actas de pago/consignación do prezo e actas previas de ocupación dos terreos será o día 7 de setembro de 2011 ás 10:00 horas na Casa Reitoral de Caión (oficina de información turística e centro da terceira idade). OITAVO.- Notificar o presente acordo ao Ministerio Fiscal aos efectos do art.5 da Lei de Expropiación Forzosa. A Laracha, 29 de xullo de 2011 O alcalde José Manuel López Varela